**ELŐTERJESZTÉS**

**Szombathely Megyei Jogú Város Közgyűlésének**

**Kulturális, Oktatási és Civil Bizottsága 2023. február 21-i ülésére**

**Javaslat elszámolási határidő meghosszabbítására**

A „Napsugár” Egyesület (a továbbiakban: Egyesület) 2021. októberében pályázatot nyújtott be a Kulturális, Oktatási és Civil Bizottság által kiírt civil szervezetek 2022. évi működésének támogatása célú pályázatra. A benyújtott pályázatot a Bizottság a 85/2021. (XI.23.) KOCB. számú határozatával 300 ezer forinttal támogatta.

Az Egyesület elnöke 2023. január 31. napján, a határidő lejártát megelőzően levélben fordult az Önkormányzathoz, amelyben egészségügyi okokra hivatkozva az elszámolási határidő 2023. március 31. napjáig történő meghosszabbítását kérte. Szombathely Megyei Jogú Város Önkormányzata Közgyűlésének az önkormányzati forrásátadásról szóló 47/2013. (XII.4.) önkormányzati rendelete 6.§ (4) bekezdése értelmében az elszámolási határidő a támogatottnak az elszámolási határidő lejártát megelőzően benyújtott írásbeli kérelmére, legfeljebb egy alkalommal, legfeljebb hat hónap időtartamra a támogatást biztosító önkormányzati szerv döntése alapján meghosszabbítható.

Előzőekre tekintettel javaslom az elszámolási határidő 2023. március 31. napjáig történő meghosszabbítását.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2023. február „ ”**

 **/: Horváth Soma :/**

**Határozati javaslat**

**…/2023. (II.21.) KOCB. számú határozat**

1. A Kulturális, Oktatási és Civil Bizottság a „Javaslat elszámolási határidő meghosszabbítására” című előterjesztést megtárgyalta, és az önkormányzati forrásátadásról szóló 47/2013. (XII.4.) önkormányzati rendelet 6.§ (4) bekezdésében foglaltakra hivatkozva hozzájárul ahhoz, hogy Szombathely Megyei Jogú Város Önkormányzata és a „Napsugár” Egyesület között létrejött 41285-5/2021. iktatási számú támogatási szerződés 11. pontjában szereplő elszámolási határidő 2023. január 31. napjáról 2023. március 31. napjára módosuljon.
2. A Bizottság felkéri a kötelezettségvállalót a támogatási szerződés módosításának aláírására.

**Felelős:** Putz Attila, a Kulturális, Oktatási és Civil Bizottság elnöke

 Horváth Soma alpolgármester

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő**: azonnal (1. pont vonatkozásában)

2023. március 10. (2.pont vonatkozásában)